KKNK is lewendig en gesond | Mossel Bay Advertiser
SUID-KAAP NUUS - Met meer teaterkaartjies wat by vanjaar se KKNK verkoop as in 2016 is die fees kerngesond. Dit was die boodskap van Rhodé Snyman, die hoofuitvoerende beampte van die KKNK, in 'n verklaring wat gister uitgereik is. "Aanvanklike kaartjieverkope dui daarop dat die KKNK gesond is. Daar is vanjaar 6% meer teaterkaartjies as verlede jaar verkoop en ons is veral trots daarop dat kaartjieverkope vir Uitkampteater meer as verdubbel het, teenoor verlede jaar se eerste aanbieding." sê Snyman oor die fees wat verlede Saterdag geëindig het. Volgens haar is vanjaar se feesprogram gekenmerk deur 'n hele aantal unieke belewenisse. By die Uitkampteater is die Nederlandse ervarings met spieëls, Diep en Wentel, flink bygewoon en die uitbreiding van dié projek om ook kinderteater by Arbeidsgenot in te sluit, het van menige jong feesgangers, teatergangers gemaak. Baron van Reedestraat se lywige straatteaterprogram, het aan feesgangers die geleentheid gegee om self kunstenaars te word gemeet aan die groot getal feesgangers wat dit bygewoon het was straatteater uiters gewild. 'n Projek is ook geloods om nuwe teater-resensente te ontwikkel. Hieroor het Snyman gesê: "Kritiek is daarop gemik om kunsjoernalistiek in Suid-Afrika te bevorder en te ondersteun. Die doel is om aan individue met 'n belangstelling in kunsjoernalistiek 'n geleentheid om vaardighede in die skryf van analitiese en in diepte resensies te bied." Hugo Theart, kreatiewe hoof van die KKNK, sê die inhoud van die feesprogram was van hoogstaande gehalte. "Dit was wonderlik om die magdom jong talent te beleef en hul kreatiwiteit en entoesiasme was 'n inspirasie."
"Ons wil graag al die borge, vennote en feesgangers wat die KKNK saam met ons beleef het bedank, en sien daarna uit om volgende jaar van Donderdag, 29 Maart tot Woensdag, 4 April 2018 die feestelikheid op Oudtshoorn voort te sit," sê Snyman. In die kamer van spieëls by die Uitkampteater. 'Ons bring jou die nuutste Klein Karoo, Tuinroete, Hessequa nuus' 07:10 (GMT+2), Fri, 21 April 2017
Jimmy1959I'm a 58 year old man looking to meet women between the ages of 40 and 60.View profile
IrishkaI'm a 49 year old woman looking to meet men between the ages of 48 and 58.View profile